stanford-oval/wikipedia huggingface dataset:
חלבון טאו
הערות שוליים

1 2 3 4 5 6  2. Buee, L., Bussiere, T., Buee-Scherrer, V., Delacourte, A., & Hof, P. R. (2000)., Tau protein isoforms, phosphorylation and role in neurodegenerative disorders., Brain Research Reviews, 33(1), 95-130.
↑  3. Paglini, G., Peris, L., Mascotti, F., Quiroga, S., & Caceres, A. (2000)., Tau protein function in axonal formation., Neurochemical research, 25(1), 37-42.
1 2  Kruger, L., & Mandelkow, E. M. (2016)., Tau neurotoxicity and rescue in animal models of human Tauopathies., Current opinion in neurobiology, 36, 52-58.
↑  1. Weingarten, M.D., Lockwood, A.H., Hwo, S.Y., Kirschner, M.W. (1975)., A protein factor essential for microtubule assembly., Proc Natl Acad Sci U S A 1975, 72:1858-1862.
1 2 3 4  5. Friedhoff, P., von Bergen, M., Mandelkow, E. M., & Mandelkow, E. (2000)., Structure of tau protein and assembly into paired helical filaments., Biochimica et Biophysica Acta (BBA)-Molecular Basis of Disease, 1502(1), 122-132.
1 2 3 4 5  Avila, J., Lucas, J. J., Perez, M. A. R., & Hernandez, F. (2004)., Role of tau protein in both physiological and pathological conditions., Physiological reviews, 84(2), 361-384.
1 2 3 4 5 6 7 8  Guo, T., Noble, W., & Hanger, D. P. (2017)., Roles of tau protein in health and disease., Acta Neuropathologica, 1-40.
↑  Tolnay, M., & Probst, A. (1999)., REVIEW: tau protein pathology in Alzheimer's disease and related disorders., Neuropathology and applied neurobiology, 25(3), 171-187.
↑  Novak, P., Schmidt, R., Kontsekova, E., Zilka, N., Kovacech, B., Skrabana, R., & Parrak, V. (2017)., Safety and immunogenicity of the tau vaccine AADvac1 in patients with Alzheimer's disease: a randomised, double-blind, placebo-controlled, phase 1 trial., The Lancet Neurology, 16(2), 123-134.
↑  Demirel, o. F., Cetin, I., Turan, Ş., Ygldiz, N., Sağlam, T., & Duran, A. (2017)., Total Tau and Phosphorylated Tau Protein Serum Levels in Patients with Schizophrenia Compared with Controls., Psychiatric Quarterly, 1-8.
↑  Lei, P., Ayton, S., Finkelstein, D. I., Adlard, P. A., Masters, C. L., & Bush, A. I. (2010)., Tau protein: relevance to Parkinson's disease., The international journal of biochemistry & cell biology, 42(11), 1775-1778.
יחידת נקודה צפה

אוסף מעבדי עזר מתמטיים של אינטל ממשפחת x87
יחידת נקודה צפה (באנגלית: Floating-point unit; בראשי תיבות: FPU, נקרא גם מעבד עזר מתמטי) היא רכיב ממוחשב שתוכנן במיוחד לביצוע פעולות על מספרים ממשיים בייצוג נקודה צפה. פעולות אופייניות הן חיבור, חיסור, כפל, חילוק, ושורש ריבועי. חלק ממעבדי העזר המתמטיים יכולים לבצע גם פונקציות טרנסצנדנטיות שונות כמו חישובים אקספוננציאליים או טריגונומטריים, אך הדיוק בדרך כלל יהיה נמוך מאוד, ולפיכך מערכות מסוימות מעדיפות לחשב את הפונקציות הללו בעזרת מימוש תוכנתי.
במעבדים לא ייעודים, מעבד עזר מתמטי אחד או יותר עשוי להיות משולב בתוך יחידת העיבוד המרכזית. עם זאת, במעבדים ייעודיים במערכות משובצות מחשב לרוב אין תמיכה חומרתית בנקודה צפה (אך זה נעשה מקובל יותר ויותר).
כאשר מעבד מפעיל תוכנית שקוראת לפעולה על נקודה צפה, ישנן שלוש דרכים לבצע את הפעולה:
אמולטור של נקודה צפה.
תוסף של מעבד עזר מתמטי חיצוני.
מעבד עזר מתמטי משולב בתוך המעבד.
היסטוריה

בשנת 1954, חברת IBM החלה למכור מעבד שכלל תמיכה בנקודה צפה. צעד זה נחשב לשדרוג משמעותי ביחס לדגמים קודמים, ונשאר גם בדגמים הבאים. בשנת 1963, חברת DEC הכריזה על ה-PDP-6, מחשב שכלל יכולות חישוב של נקודה צפה. בנוסף בשנה זו, חברת ג'נרל אלקטריק הציגה "יחידת עזר אריתמטית" לחישובי נקודה צפה.
מבחינה היסטורית, חלק מהמערכות מימשו את יכולות החישוב של נקודה צפה במעבד עזר ולא במעגל משולב בתוך המעבד הראשי (בדומה למעבד גרפי למשל). המימוש היה בעזרת מעגל משולב יחיד, מעגל מודפס או רכיב נפרד. כאשר לא היה מימוש חומרתי, נעשה שימוש בחישוב תוכנתי שאמנם לוקח למעבד זמן רב יותר, אך זול ולא דורש התערבות חומרתית. ניתן להשתמש באמולציה עבור ארכיטקטורת מעבד כך שקוד מכונה עבור מעבד מסוים יוכל לעבוד גם במימושים שאינם כוללים מימוש חומרתי ברמת המעבד.
במערכת בה אין מימוש חומרתי ניתן ליישם אמולציה של נקודה צפה בכמה רמות: במעבד כמיקרוקוד (לא נפוץ), כפונקציה של מערכת הפעלה או בקוד במרחב משתמש כספריה נפרדת. החישוב נעשה לרוב בעזרת אלגוריתם CORDIC.
ברוב הארכיטקטורות המודרניות, ישנה הפרדה בין פעולות נקודה צפה לפעולות על מספרים שלמים. ההפרדה ממומשת באופן שונה בכל ארכיטקטורה; בחלק מהארכיטקטורות יש אוגרי נקודה צפה ייעודיים, בעוד שחלקם, כמו אינטל x86, ההפרדה מוחלטת עד כדי שיש אותות שעון נפרדים.
פעולות נקודה צפה מבוצעות לרוב בצינור עיבוד נתונים. במעבדים סופר-סקלריים לפעמים פעולות של נקודה צפה התרחשו בנפרד מפעולות על מספרים שלמים. בנוסף יש מעבדי עזר מתמטיים שתומכים ברמת החומרה בריבוי תהליכונים.
ספריית נקודה צפה

חלק מהמימושים החומרתיים של נקודה צפה תומכים רק בפעולות הפשוטות ביותר: חיבור, חיסור וכפל. אבל אפילו לחומרה המורכבת ביותר יש מספר סופי של פעולות שהיא יכולה לתמוך בה – לדוגמה אין מעבדים התומכים ברמת דיוק אינסופית.
כאשר מעבד מבצע תוכנית שקוראת לפעולת נקודה צפה שאינה נתמכת ישירות על ידי החומרה, המעבד משתמש בסדרה של פעולות נקודה צפה פשוטות יותר על מנת לדמות את הפעולה. במערכות ללא חומרה של נקודה צפה כלל, המעבד מחקה את הפעולה באמצעות סדרה של פעולות פשוטות ושימוש בנקודה קבועה בעזרת יחידת החישוב המרכזית.
האלגוריתם התוכנתי הכולל את סדרת הפעולות הנחוצות כדי לחקות פעולות נקודה צפה ארוז לרוב בספריית נקודה צפה.
מעבד עזר מתמטי משולב

במקרים מסוימים, מעבדי עזר מתמטיים עשויים להיות מעבדים ייעודיים בעל יכולת לבצע פעולות פשוטות יותר של נקודה צפה (בעיקר חיבור וכפל) ולא בהכרח פעולות מסובכות יותר (כמו חלוקה). במקרים בהם ניתן ליישם רק את הפעולות הפשוטות בחומרה או במיקרוקוד, הפעולות המורכבות יותר מיושמות בתוכנה.
בחלק מהארכיטקטורות המודרניות, מעבדי עזר מתמטיים משולבים עם יחידות SIMD.
מעבד עזר מתמטי נפרד

בשנות ה-80, היה נפוץ במחשבי PC ומיקרו-מחשבים תואמים שמעבד העזר היה נפרד לחלוטין מהמעבד הראשי, ונמכר בדרך כלל כתוספת אופציונלית. המעבד היה נרכש במידת הצורך כדי להאיץ או לאפשר תוכניות עתירות חישובים מתמטיים.
היו כמה אופציות חיבור שהשתנו ממחשב למחשב, ובנוסף היו מעבדי עזר מתמטיים שונים למחשבים ומיקרו-מחשבים מסוגים שונים.
ראו גם

יחידה לוגית אריתמטית (ALU)
נקודה צפה
שגרות CORDIC
יחידה לעיבוד גרפי
נקודה קבועה
נואומנה

נוֹאוּמֵנָה (בלשון רבים, מיוונית עתיקה: noumena) או נוֹאוּמֵנוֹן (בלשון יחיד: noumenon) הוא מונח פילוסופי המזוהה בעיקר עם מסורת הקאנטיאניזם, ומשמש כדי להצביע על הדבר עצמו, באופן בלתי-תלוי בהופעתו כתופעה (פנומנון: phenomenon; ברבים פנומנה: phenomena) או על מה שהוא בלתי-תלוי בניסיון האנושי. באידיאליזם הטרנסצנדנטלי של עמנואל קאנט, "הפנומנה" היא עולם התופעות המותנה בניסיון האנושי, ואילו הנאומנה היא מציאות אפשרית של "הדבר כשלעצמו", כלומר של דבר או דברים שהם בלתי מותנים בתפיסה האנושית.
קאנט טוען כי על הנואומנה לא נוכל לדעת דבר חיובי. לשיטתו מדובר ב"מושג־גבול" של הפילוסופיה הביקורתית, שנועד למנוע מהמטפיזיקה לקבוע שיפוטים דוגמתיים כלומר מעבר למה שניתן לתפוס בניסיון האנושי, הכפוף לקטגוריות של השכל ולצורות ההסתכלות הטרנסצנדנטאליות של חלל וזמן. המושג נועד לסמן תחום שלא נוכל להגיע לתוכו, אף שהתבונה מתפתה ושואפת לעשות זאת. כאשר התבונה מבקשת להחיל את הקטגוריות על הנואומנה, היא מפיקה טעויות שונות הבאות לידי ביטוי, בין היתר, באנטינומיות.
בחיבורו ביקורת התבונה הטהורה, בסיום החטיבה הראשונה, "האנליטיקה הטרנסצנדנטאלית" מתוך "תורת היסודות הטרנסצנדנטאלית" – ישנו פרק קצר בשם "על הטעם להבנה של כל המושאים בכלל בין פנומנה לנומנה" ובו קאנט מבהיר כי:
המושג של נוּמנון – כלומר, של דבר שאינו כלל מושא של החושים, ושעלינו לחשוב (באמצעות שכל טהור בלבד) לדבר כשהוא־לעצמו [...] הכרחי כדי למנוע שההסתכלות החושית תתרחב עד לדברים כשהם־לעצמם, וכדי להגביל בכך את תוקפה האובייקטיבי של הכרת החושים. (לשאר הדברים, שאליהם ההכרת החושים אינה מגעת, קוראים משום כך בשם נוּמנה, כדי להראות שהכרות אלה אינן יכולות להרחיב את תחומן אל כל מה שהשכל חושב). בכל זאת, בסופו של דבר אין כל אפשרות לרכוש תובנה על אפשרותם של נוּמנה כעין אלה, והתחום שמחוץ לספֵרת התופעות הוא (בשבילנו) ריק. [...] מושג הנוּמנון הוא אפוא רק מושג־גבול שנועד להגביל את יומרות החושיות, ושימושו על דרך השלילה בלבד. ובכל זאת אין זו המצאה שרירותית, אלא המושג צמוד להגבלת החושיות, בלי שיש ביכולתו להציב משהו חיובי מחוץ לתחומה.
הערות שוליים

↑  ירמיהו יובל, "מבוא", בתוך: עמנואל קאנט, ביקורת התבונה הטהורה  הוצאת הקיבוץ המאוחד, 2013, עמ' 79
| --- | --- |
בקרת זהויות :  GND: 4746100-7
מוסאנרגו

| --- | --- |

 נתונים כלליים
 בורסה:  בורסת מוסקבה 
 תקופת הפעילות:  1887–הווה (כ־138 שנים) 
 חברת אם:  גזפרום 
 מיקום המטה:  מוסקבה 
 ענפי תעשייה:  תעשיית הנפט 
 הכנסות:  180,908,000,000 רובל רוסי (נכון ל־2020) 
 רווח תפעולי:  7,598,000,000 רובל רוסי (נכון ל־2020) 
 רווח:  8,045,000,000 רובל רוסי (נכון ל־2020) 
 הון עצמי:  329,791,000,000 רובל רוסי (נכון ל־2020) 
 עובדים:  8,152 (נכון ל־2020) 
  
 mosenergo.gazprom.com
 
מוסאנרגו (ברוסית: Мосэне́рго) הוא שמה של חברת אנרגיה רוסית, שבסיסה במוסקבה. שנת הקמת החברה היא 1887 (לידתה של מערכת החשמל באזור מוסקבה) כאשר התחיל לפעול מערך החשמל של מוסקבה.
זו אחת מחברות האנרגיה הגדולות במדינה. החברה מפעילה 15 תחנות כוח עם יכולת מותקנת של 12.9 אלף מגה וואט וקיבולת תרמית של 42.8 אלף גיגה-ג'אול. מוסאנרגו היא אחת ממפיקות האנרגיה הגדולות בעולם. החברה מפיקה 8% מהחשמל ו-6% מהאנרגיה התרמית המיוצרת ברוסיה.
בעלות וניהול

עיקר בעלי המניות של החברה הם חברת גזפרום אנרגוהולדינג (53,50% מהמניות) ועיריית מוסקבה (26,45%).
מ-21 במאי 2015 הועברו זכויות הניהול לידי "גזפרום אנרגוהולדינג". החלטה זו התקבלה על מנת לשפר את יעילות הניהול, למנוע כפילות תפקידים וצמצום הוצאות ועלויות אחרות..
לאחר הרפורמה במערך החשמל ברוסיה "מוסאנרגו" החלה לעסוק בייצור, הולכה ומכירת חשמל ואנרגיה תרמית לצרכנים בעיר מוסקבה ובפרבריה. ב-1 באפריל 2005 מוסאנרגו פוצלה ל-14 חברות (חברת הולכה, חברת תיקונים, מכירות, וכו'). בכך מוסאנרגו הפכה למעשה לחברת ייצור עם כמה פונקציות נוספות.
ב-2007, "מוסאנרגו" הוקמה יחידת בנייה תחנות כוח — "TEK מוסאנרגו". היא הוקמה על בסיס של יחידת בנייה של החברה, חברת "מוסאנרגו פרויקט" המתמחה בתכנון וחברה המתמחה בבנייה ותיקונים "מוסאנרגו-ספצרמונט". בשנת 2010 "TEK מוסאנרגו" שינתה בעלים, אך המשיכה בשיתוף הפעולה שלה עם מוסאנרגו, כשהיא הופכת לקבלן הבניין שבונה את תחנות הכוח החדשות של החברה.
בתחילת 2017, "מוסאנרגו פרויקט" שהפכה לישות נפרדת, נרכשה על ידי "מוסאנרגו".
הערות שוליים

↑  Официальный сайт — О компании
↑  Официальный сайт — Мосэнерго сегодня
↑  Официальный сайт — Уставный капитал
↑  Официальный сайт. Новости — Акционеры ОАО «Мосэнерго» решили передать ООО «Газпром энергохолдинг» полномочия единоличного исполнительного органа
| מוסקבה |
| --- | --- | --- |
| תולדות מוסקבה | נסיכות מוסקבה • הקרב על מוסקבה • מוסקבה החדשה |  |
| ממשל ופוליטיקה | ראש עיריית מוסקבה (1991 • 1996 • 1999 • 2003 • 2013 • 2018 • 2023 • 2028) הדומה העירונית של מוסקבה (1993 • 1997 • 2001 • 2005 • 2009 • 2014 • 2019) • בית עיריית מוסקבה • הבית הלבן • בניין הדומה • בניין גוסטרוי • בניין משרד החוץ |  |
| מחוזות מוסקבה | מחוז מרכז • מחוז צפון • מחוז צפון מזרח • מחוז מזרח • דרום מזרח • מחוז דרום • מחוז דרום מערב • מחוז מערב • מחוז צפון מערב • מחוז זלנוגרד • מוסקבה החדשה • טרויצק |  |
| השכלה ותרבות | האוניברסיטה הממלכתית • הספרייה הממלכתית • פסטיבל הסרטים הבינלאומי במוסקבה • התזמורת הפילהרמונית • VGIK |  |
| מוזיאונים | המוזיאון ההיסטורי הממשלתי • גלריית טרטיאקוב • מוזיאון פושקין • המוזיאון להיסטוריה של מוסקבה • המוזיאון לאדריכלות הרוסית ע"ש שצ'וסב • מוזיאון החלל הרוסי • המוזיאון הזואולוגי של אוניברסיטת מוסקבה • מרכז התערוכה של כל רוסיה • מרכז התערוכות והכנסים סוקולניקי |  |
| כיכרות | כיכר מנז' • כיכר רבוליוציי • כיכר תיאטרלנאיה • כיכר פושקינסקאיה • כיכר לוביאנקה • כיכר קומסומולסקאיה • כיכר בולוטנאיה • כיכר ארבאט • כיכר אירופה • כיכר סטאריה • כיכר טריומפלנאיה  • כיכר בורוביצקאיה |  |
| שדרות ורחובות | רחוב טברסקאיה • ארבאט • רחוב ארבאט החדש • קוטוזובסקי פרוספקט • פטרובקה • פרוספקט מירה • לנינגרדסקי פרוספקט • לנינסקי פרוספקט |  |
| מבני תרבות | תיאטרון בולשוי • תיאטרון הצבא הרוסי • קרמלין איזמאילובו |  |
| צבא וביטחון | משטרת העיר • לוביאנקה • בניין משרד ההגנה |  |
| כלכלת מוסקבה | מוסקבה סיטי • הבורסה • המטבעה • גום • צום • מוסאנרגו • MGTS |  |
| תחבורה ציבורית | מטרו • מטרו 2 • חשמלית • כביש הטבעת • הטבעת המרכזית • הקוטרים המרכזיים • נמל התעופה דומודדובו • נמל התעופה ונוקובו • נמל התעופה שרמטייבו • תחנת האוטובוסים המרכזית • תחנת האוטובוסים שערי דרום • תחנת האוטובוסים שערי צפון • מונורייל • רכבל • הרכבת המהירה לסנקט פטרבורג |  |
| כנסיות ומבני דת | קתדרלת ישו המושיע • בית הכנסת קורל • הקתדרלה הקתולית • מסגד הקתדרלה • מנזר דונסקוי • מנזר נובוספסקי • קתדרלת קאזאן • מנזר דנילוב |  |
| ספורט | המתחם האולימפי לוז'ניקי • קומפלקס הספורט אולימפיסקי • אולימפיאדת מוסקבה (1980) • קרמלין קאפ • מונדיאל 2018 • אוטקריטיה ארנה • VEB ארנה • VTB ארנה • RZD ארנה • מגה-ספורט ארנה • צסק"א ארנה • אליפות העולם באתלטיקה 2013 • גמר ליגת האלופות 2008 |  |
| פארקים וגנים ציבוריים | פארק זריאדיה • פארק גורקי • ודנ"ח • לוסיני אוסטרוב • פארק סוקולניקי • פארק איזמאילובסקי • פארק ביטצבסקי • אי החלומות |  |
| אנדרטאות ופסלים | הפועל ואשת הקולחוז • פסל פיוטר הגדול • אנדרטת מינין ופוז'ארסקי • אנדרטת כובשי החלל • שער הניצחון • פסל ולדימיר הגדול  • אנדרטת יורי גגארין |  |
| אתרי מורשת עולמית | הקרמלין • הכיכר האדומה • מנזר נובודוויצ'י • כנסיית העלייה השמיימה בקולומנסקויה |  |
לוויין מזג אוויר

לוויין מזג האוויר הוא גוף מלאכותי הסובב סביב כדור הארץ וממוקם 36,000 ק"מ מעל קו המשווה, תפקידו הוא לחזות את מזג האוויר בכדור הארץ באופן שוטף. לוויין מזג האוויר מצלם את כדור הארץ באורכי גל שונים, וכך מתאפשר לאתר תופעות מזג אוויר שונות וסוגי עננות.
לווייני jpss

(אנ')
ב-18 בנובמבר 2017 שוגרו לחלל הלוויין NOAA-20 אבל שונה לשם jpss-1, מאותה סדרה של לוויינים ישוגר גם jpss-2 בשנת 2022, jpss-3 ישוגר משנת 2026 והלוויין jpss-4 בשנת 2031.
jpss-1

jpss1 - עוזר לזהות שינויי אקלים, לאתר שטחים של קור קיצוני באטמוספירה העליונה העלולים לסכן את התעופה המסחרית ולחזות את מזג האוויר ל-7 ימים.
jpss-2

jpss2 - ימדוד תנאים אטמוספיריים: יבשתיים ואוקיינים, כולל טמפרטורות של פני הים, צמחייה, עננים, גשמים, שלג וכוסות קרח.
הערות שוליים

↑  מהו לוויין מזג אוויר, באתר www.ims.gov.il
↑  JPSS Series Satellites: NOAA-20 | NOAA National Environmental Satellite, Data, and Information Service (NESDIS), www.nesdis.noaa.gov
↑  Kay Grinter, NASA Awards Launch Services Contract for JPSS-2 Mission, NASA, ‏2017-03-03
| --- | --- |
בקרת זהויות :  NLI: 987007529316705171  LCCN: sh85084328  NARA: 10646491  NDL: 00566013  NKC: ph122778
Un Dia (One Day)

Un Dia (One Day) (בעברית: יום אחד) הוא סינגל שהוקלט על ידי הזמר הקולומביאני ג'יי באלווין, הזמרת האנגלייה דואה ליפה, הזמר הפוארטו ריקני באד באני והמפיק המוזיקלי הפוארטו ריקני טייני. השיר יצא לאור ב-23 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.
רקע וכתיבה

במאי 2020, קליפ בן 9 שניות לשיר בשם "One Day" של ליפה, באלווין ובאד באני דלף ברשת. הקליפ הכיל קצב רגאטון ושירה של ליפה. ביוני רשמו באלווין, ליפה, באד באני וטייני את השיר, בשם "Plateado" באגודה האמריקאית למלחינים, מחברים ומוציאים לאור. ב-21 ביולי 2020 הודיעו הזמרים כי שיתוף הפעולה ביניהם יקרא "One Day (Un Dia)", תוך שהשיר יצא יומיים לאחר מכן.
השיר נכתב על ידי אלחנדרו בוררו, באד באני, קלרנס קופי, טורי ליינז, דואה ליפה, איבני רודריגז, ג'יי באלווין וטייני, והופק על ידי באלווין וטייני. השיר מכיל בתוכו את סגנונות ההאוס, הפופ והרגאטון, יחד עם מלודיית דרים פופ ואף השפעות ממוזיקת דאנסהול. מבחינה לירית, השיר עוסק ברגשות נוסטלגיה וגעגוע.
ביקורת > רשימות סוף שנה

"Un Dia (One Day)" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "Un Dia (One Day)" נכלל בדירוגם ונאמר כי השיר "Un Dia (One Day) (או "One Day") לוכדת ארבעה כוכבי-על שהגיעו ממקומות שונים בעולם - קולומביה, הממלכה המאוחדת ופוארטו ריקו - ויחד, הם מאחדים כוחות כדי לשבור מחסומי שפה בתביעה דו-לשונית אחת [...] ביחד, ההרכב הכוכבים מעביר בכנות את התחושה האוניברסלית של ייסורי האהבה בנתח הפופ הטרופי היפה אך הנוסטלגי הזה.".
| פרסום | רשימה | דירוג | מקור |
| --- | --- | --- | --- |
| Rolling Stone | שירי שיתוף הפעולה הטובים ביותר של 2020 | — |  |
וידאו קליפ

הווידאו קליפ הנלווה שצולם לשיר הועלה לערוץ היוטיוב של באלווין ב-24 ביולי 2020, יום לאחר צאתו של הסינגל. בקליפ משתתפת הדוגמנית אורסולה קורברו. תוך פחות מיממה, צבר הקליפ למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 30 |  |
|  איטליה | מצעד הסינגלים האיטלקי | 23 |  |
|  אירלנד | מצעד הסינגלים האירי | 56 |  |
|  ארגנטינה | ארגנטינה הוט 100 | 22 |  |
|  ארצות הברית | בילבורד הוט 100 | 63 |  |
|  ארצות הברית | מצעד 40 שירי המיינסטרים | 40 |  |
|  ארצות הברית | מצעד השירים הקצביים | 17 |  |
|  ארצות הברית | רולינג סטון טופ 100 | 42 |  |
|  ארצות הברית | מצעד השירים הלטיניים | 1 |  |
|  ארצות הברית | מצעד שירי האיירפליי הלטיניים | 1 |  |
|  ברזיל | טופ 100 ברזיל | 93 |  |
|  גואטמלה | מוניטור לטינו | 12 |  |
|  גרמניה | GfK – טופ 100 | 94 |  |
|  הולנד | מצעד 40 הסינגלים ההולנדיים | 24 |  |
|  הונגריה | Rádiós Top 40 | 36 |  |
|  הממלכה המאוחדת | מצעד הסינגלים הבריטי | 72 |  |
|  ולוניה | אולטראטופ 40 | 18 |  |
|  מקסיקו | טופ 100 – מקסיקו | 3 |  |
|  ניו זילנד | המצעד הניו זילנדי הרשמי | 20 |  |
|  סלובקיה | ČNS IFPI | 72 |  |
|  ספרד | PROMUSICAE | 6 |  |
|  פולין | ZPAV | 10 |  |
|  פורטוגל | מצעד הסינגלים הפורטוגזי | 18 |  |
|  פלנדריה | אולטראטופ 50 | 1 |  |
|  פנמה | מוניטור לטינו | 3 |  |
|  צרפת | SNEP | 144 |  |
|  קולומביה | נשיונל-רפורט | 5 |  |
|  קנדה | קנדה הוט 100 | 70 |  |
|  קנדה | קנדה הוט AC | 42 |  |
|  רומניה | מצעד השירים הרומני | 31 |  |
|  שווייץ | המצעד השווייצרי | 30 |  |
נתוני מכירות

| מדינה | תואר | מכירות |
| --- | --- | --- |
| קנדה (Music Canada) | פלטינה | 80,000 |
| איטליה (FIMI) | פלטינה | 70,000 |
| מקסיקו (AMPROFON) | יהלום + פלטינה ×4 + זהב | 570,000 |
| פולין (ZPAV) | פלטינה | 50,000 |
| פורטוגל (AFP) | פלטינה | 10,000 |
| ספרד (PROMUSICAE) | פלטינה ×3 | 120,000 |
| ארצות הברית (RIAA) | פלטינה ×15 (לטיני) | 900,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 23 ביולי 2020 | הזרמת מוזיקה • הורדה דיגיטלית | יוניברסל |  |
| אוסטרליה | 24 ביולי 2020 | רדיו להיטים עכשוויים | UMA |  |
| ארצות הברית | 4 באוגוסט 2020 | רדיו קצבי עכשווי | ריפבליק |  |
לנאנרגו

| --- | --- |

 נתונים כלליים
 סוג:  חברה ממשלתית / ציבורית
 תקופת הפעילות:  1886–הווה (כ־139 שנים)
 מיקום המטה:  סנקט פטרבורג 
 משרד ראשי:  סנקט פטרבורג, רוסיה
 בעלות:  רוס-סטי
 ענפי תעשייה:  תעשיית האנרגיה 
 מוצרים עיקריים:  הולכה וחלוקת חשמל
 הכנסות:  82,707,517,000 רובל רוסי (נכון ל־2020) 
 רווח תפעולי:  16,606,617,000 רובל רוסי (נכון ל־2020) 
 רווח:  12,003,540,000 רובל רוסי (נכון ל־2020) 
 הון עצמי:  144,966,386,000 רובל רוסי (נכון ל־2020) 
 מנכ"ל:  אנדריי ריומין
  
 www.Lenenrgo.ru
 
הלוגו הקודם
לנאנרגו (ברוסית: Ленэне́рго) היא חברת אנרגיה וחשמל רוסית המספקת חשמל לצרכנים בעיר סנקט פטרבורג ובמחוז לנינגרד.
החברה מספקת חשמל לאוכלוסייה של מעל 6 מיליון אנשים — העיר סנקט פטרבורג (אוכלוסייה של מעל 5 מיליון אנשים) ומחוז לנינגרד (אוכלוסייה 1,7 מיליון אנשים).
מנכ"ל החברה הנוכחי, מאז ינואר 2018, הוא אנדריי ריומין
בעלות

51% ממניות החברה שייכות לחברת רוס-סטי, 19% נמצאים בידי חברת "KES-Holding", הפועלת בכפיפות למינהל העיר סנקט פטרבורג, 4% מהמניות מפוזר בין חברות קטנות.
היסטוריה

הניסיון הראשון להפעלת תאורה וחשמל במקום גז בעיר סנקט פטרבורג, בוצע על ידי מהנדס הארמון בסנקט פטרבורג, וסילי פשקוב במטרה להאיר את חדרי ארמון החורף במהלך חג המולד וערב השנה החדשה של שנת 1885. ב-9 בנובמבר 1885 אושר פרויקט בניית מפעל מיוחד לייצור חשמל, בהוראת אלכסנדר השלישי.
ב-4 (16) ביולי 1886, הקיסר אלכסנדר השלישי אישר את האמנה להקמת "החברה לתאורה חשמלית של 1886" (Общества электрического освещения 1886 года) בהנהלת קרל סימנס.
ב-1924 החברה שינתה את שמה ל"פטרוטוק" (Петроток) ולאחר מכן, עד 1932 נקראה בשם אלקטרוטוק (Электроток).
ב-1932 החברה שינתה את שמה לשמה הנוכחי, "לנאנרגו".
הערות שוליים

↑  «Смольный выкупит долю „Ленэнерго“ до 24 октября» «Деловой Петербург» ISSN 1606-1829 (Online) со ссылкой на заместителя генерального директора Виктора Тамарова, 10 января 2008 года
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
מודעת פרסום של חברת "אלטקרוטוק", 1930.
מודל RKKY

ערך זה עוסק בשחלוף לא ישיר בין אלקטרונים בקטיונים שכנים דרך צפיפות נושאי מטען בפס ההולכה. אם התכוונתם למשמעות אחרת, ראו .
מודל RKKY מייצג בראשי תיבות את מציעיו, Ruderman-Kittel-Kasuya-Yosida, ומתייחס למנגנון צימוד בין מומנטים מגנטיים גרעיניים או ספינים של אלקטרונים בתת הקליפות f או d במתכות ובחצאי מוליכים באמצעות שחלוף לא ישיר בתיווך צפיפות אלקטרונים בפס ההולכה.
אינטראקציית RKKY הוצעה במקור ב-1954 על ידי רודרמן וצ'ארלס קיטל מאוניברסיטת קליפורניה בברקלי כאמצעי להסביר קווי תהודת ספין מגנטית גרעינית רחבים בצורה יוצאת דופן שנצפו בכסף מתכתי טבעי. התאוריה משתמשת בתורת ההפרעות מסדר שני כדי לתאר שחלוף לא ישיר: הספין של גרעין אטום אחד מתקשר עם אלקטרון הולכה באמצעות אינטראקציית על-דק, ואלקטרון הולכה זה מתקשר באמצעות אינטראקציה זהה עם ספין של גרעין אטום אחר ובכך נוצר צימוד או אנרגיית התאמה בין שני ספיני גרעיני האטומים.
לחלופין, במקום צימוד ספיני גרעין בתיווך ספיני הולכה באמצעות אינטראקציית על-דק, מודל זה מתאים גם לתיאור צימוד ספינים של אלקטרונים בתת קליפות בתיווך ספיני הולכה באמצעות אינטראקציית שחלוף דמוית מודל הייזנברג.
התאוריה מבוססת על פונקציות גל בלוך, ולכן היא יישומית רק למערכות קריסטליות. המילטוניאן השחלוף ב-RKKY מוגדר בצורה הבאה:
כאשר  H מייצג את ההמילטוניאן,  {R}_{ij}הוא המרחק בין הגרעינים  i ו -  j,  \mathbf {I} _{i} הוא הספין של גרעין אטום  i,  \Delta k_{m}k_{m} מייצג את חוזק אינטראקציית העל-דק,  m^{*} היא המסה האפקטיבית של האלקטרונים בגביש, ו -  k_{m} הוא וקטור הגל של האלקטרונים בפס ההולכה. בחומרים גבישיים, וקטורי הגל של אלקטרוני ההולכה קרובים מאוד למשטח פרמי.
ב-1956, טדאו קשויה מאוניברסיטת נגויה הציע ששחלוף לא ישיר דומה יכול להיות מיושם על ספינים של אלקטרונים בשכבת d המתקשרים עם אלקטרוני הולכה. תאוריה זו הורחבה עוד יותר על ידי קאי יוסידה מאוניברסיטת קליפורניה בברקלי להמילטוניאן שמתאר (ספין של אלקטרון d) - (ספין של אלקטרון d), (ספין גרעיני) - (ספין גרעיני) וכן אינטראקציות (ספין של אלקטרון d) - (ספין גרעיני). מאוחר יותר, הבהיר ג'ון ואן ואלק כמה דקויות של התאוריה, במיוחד את הקשר בין תרומות תורת ההפרעות מסדר ראשון ושני.
יישומים

אחד היישומים המשמעותיים של מודל RKKY הוא בתחום של התנגדות מגנטית עצומה (GMR). אפקט זה מתבטא בשינוי משמעותי של ההתנגדות החשמלית כתלות בקיטוב המגנטי של שתי שכבות פרומגנטיות סמוכות, כלומר האם הקיטוב הוא זהה (חיבור מקבילי) או שהקיטובים הפוכים (חיבור אנטי-מקבילי). ההתנגדות הכוללת גבוהה יחסית עבור חיבור אנטי-מקבילי ונמוכה יחסית עבור חיבור מקבילי. כאשר הצימוד הוא בין שכבות דקות של חומרים מגנטיים המופרדים על ידי חומר שאינו מגנטי, המגנטיזציה הכוללת נעה בין פרומגנטיות ואנטי-פרומגנטיות כפונקציה של המרחק בין השכבות. תנודה פרומגנטית/אנטי-פרומגנטית זו ניתנת לחיזוי על ידי מודל RKKY.
יישום נוסף הוא בתחום הספינטרוניקה. הפיתוח בתחום זה הוביל לעניין מחודש בחצאי מוליכים פרומגנטיים השייכים לקבוצת היסודות הנדירים (הנמצאים בעיקר בקרום כדור הארץ ומכאן שמם "rare - earth") כגון תרכובות אירופיום, במיוחד אירופיום חמצני (EuO).
אירופיום חמצני סטויכיומטרי (EuO) נחשב כפרומגנט הייזנברג אופייני עם טמפרטורת קירי (TC) של  69.8K.
עבור השימוש של חומר זה ביישומי ספינטרוניקה יש להגדיל את TCעל ידי ייצור נושאי מטען נוספים בפס ההולכה. ייצור זה, שיכול להיות מושג על ידי זיהום החומר או על ידי שימוש באירופיום חמצני עם חוסרי חמצן, מוסיף אינטראקציית שחלוף לא ישירה (דמוית שחלוף על) בין הספינים המקומיים. החל משנת 2000 נעשו מספר מחקרים תאורטיים (המשתמשים בעיקר במודל RKKY לחישוב המגנטיזציה) ונערכו מספר ניסויי מעבדה בנושא זה.